गौरतलब है कि माही की बायोपिक में अभिनेता सुशांत सिंह राजपूत ने धोनी की भूमिका निभाई है। फिल्म में धोनी के जीवन से जुड़ी हर कहानी और किस्से को हूबहू उतारने का प्रयास किया गया है। फिल्म का रोमांच इतना ज्यादा है कि इसकी रिलीज डेट से पहले ही झारखंड राज्य में इसे सरकार ने टैक्स फ्री कर दिया है। फिल्म के कई टीजर्स और सॉन्ग्स सोशल मीडिया पर रिलीज किए जा चुके हैं। हाल ही में रिलीज हुआ गाना ‘हर गली में धोनी है’ यूट्यूब पर खूब पॉपुलर हो रहा है। इसे अब साड़े 9 लाख से भी ज्यादा लोग देख चुके हैं। गाने का वीडियो बहुत शानदार है, जिसमें गली मोहल्ले के बच्चों को धोनी के अंदाज में शॉट खेलते हुए और उनके अंदाज में कीपिंग करते हुए दिखाया गया है।